Ennakkoratkaisupyyntö, jonka Sąd Okręgowy w Słupsku (Puola) on esittänyt 9.8.2024 – A. B.
(Asia C-542/24, Maski1 )
Oikeudenkäyntikieli: puola
Ennakkoratkaisua pyytänyt tuomioistuin
Sąd Okręgowy w Słupsku
Pääasian asianosaiset
Valittaja: A. B.
Muu osapuoli: Skarb Państwa – Państwowe Gospodarstwo Leśne Lasy Państwowe Nadleśnictwo C.
Ennakkoratkaisukysymys
Ovatko Euroopan unionista tehdyn sopimuksen 2 artikla, 19 artiklan 1 kohdan toinen alakohta ja 6 artiklan 1 kohta, luettuina yhdessä perusoikeuskirjan 47 artiklan ensimmäisen ja toisen kohdan kanssa – joissa taataan tehokkaat oikeussuojakeinot tuomioistuimessa ja oikeus kohtuullisen ajan kuluessa oikeudenmukaiseen ja julkiseen oikeudenkäyntiin riippumattomassa ja puolueettomassa tuomioistuimessa, joka on etukäteen laillisesti perustettu – esteenä kansalliselle säännöstölle, jonka mukaan toisen oikeusasteen tuomioistuin käsittelee siviiliasiassa tehdyn valituksen lähtökohtaisesti yhden tuomarin kokoonpanossa eikä ammattituomarien kollegiaalisessa kokoonpanossa (kolme ammattituomaria), ja kaikissa niissä tilanteissa, jotka eivät kuulu vähälukuisiin laissa säädettyihin poikkeuksiin, tästä säännöstä voidaan poiketa asian monitahoisuuden tai sen ennakkotapausluonteen perusteella – jolloin yhden tuomarin kokoonpanon sijasta asia määrätään kolmen ammattituomarin kokoonpanon käsiteltäväksi – ainoastaan tuomioistuimen presidentin määräyksellä, johon ei voida hakea muutosta ja jonka antaminen kuuluu presidentin harkintavaltaan riippumatta sen tuomarin aineellisesta arviosta, joka on määrätty käsittelemään asia yhden tuomarin kokoonpanossa, ja jonka antamista ei valvota?
____________
1 Tämän asian nimi on kuvitteellinen nimi. Se ei vastaa oikeudenkäynnin minkään asianosaisen todellista nimeä.